**Հ Ի Մ Ն Ա Վ Ո Ր ՈՒ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԴԱԲԱՂ ՀԻՎԱՆԴՈՒԹՅԱՆ ՇՃԱՀԵՏԱԶՈՏՈՒԹՅԱՆ ԾՐԱԳԻՐԸ,**

**ՄԻՋՈՑԱՌՈՒՄՆԵՐԻ ԿԱՏԱՐՄԱՆ ԺԱՄԱՆԱԿԱՑՈՒՅՑԸ, ՆՄՈՒՇՆԵՐԻ ՀԱՎԱՔԱԳՐՄԱՆ ՏՎՅԱԼՆԵՐԻ** **ԵՎ ԼԱԲՈՐԱՏՈՐ ՓՈՐՁԱՔՆՆՈՒԹՅԱՆ ԱՐԴՅՈՒՆՔԵՐԻ ՁԵՎԵՐԸ ՀԱՍՏԱՏԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

**ՎԵՐԱԲԵՐՅԱԼ**

**1. Ընթացիկ իրավիճակը և իրավական ակտի ընդունման անհրաժեշտությունը**

Դաբաղ հիվանդությունը հանդիսանում է հատուկ վտանգավոր, կարանտինային և պարտադիր ծանուցման ենթակա վարակիչ՝ խիստ հպավարակային հիվանդություն և ընգրկված է ՀՀ կառավարության 2006 թվականի օգոստոսի 3-ի «Կենդանիների կարանտինային, հատուկ վտանգավոր և պարտադիր ծանուցման ենթակա հիվանդությունների ցանկը հաստատելու մասին» N 1081-Ն որոշման հավելվածների ցանկում:

Դաբաղ հիվանդության դեմ կանխարգելիչ (պատվաստումներ) միջոցառումներն ունեն ռազմավարական նշանակություն, իսկ վիրուսը համարվում է հատուկ վտանգավոր ախտածին: Միաժամանակ տեղեկացնում եմ, որ 12.12.1997 թվականից Կենդանիների առողջության համաշխարհային կազմակերպության (այսուհետ՝ ԿԱՀԿ) լիիարավ անդամ-երկիր է և «Անասնաբուժության մասին» ՀՀ օրենքի 19-րդ հոդվածի համաձայն՝ Հայաստանի Հանրապետությունում կենդանիների վարակիչ հիվանդությունները ենթակա են պարտադիր ծանուցման և գրանցման: Կենդանիների վարակիչ հիվանդությունների միջազգային ծանուցումը կատարվում է ԿԱՀԿ պաշտոնական կայք էջում՝ սահմանած ընթացակարգով:

Հայտնում եմ, որ հանրապետությունում պարտադիր ծանուցման ենթակա, հատուկ վտանգավոր և կարանտինային վարակիչ հիվանդությունների արձանագրման դեպքում, համաձայն «Անասնաբուժության մասին» ՀՀ օրենքի 19-րդ հոդվածի՝ ԿԱՀԿ ծանուցման դեպքում կարգելափակվի հանրապետության արտահանման և ներկրման գործընթացը: Այսպես օրինակ՝ դաբաղը հանդիսանալով մշտական խնդիր տարածաշրջանի երկրների համար և չնայած վերջին տարիներին հանրապետությունում ի հաշիվ հակադաբաղային պատվաստումների առկա էր կայուն անասնահամաճարակային իրավիճակ, սակայն 2016 թվականին գրանցվել է հիվանդության բռնկման դեպք պայմանավորված գենտիկորեն նոր A տիպի AGVII դաբաղի վիրուսի ենթատիպով: 2016 թվականին ԿԱՀԿ պաշտոնական կայք էջում հրապարակվել է խոշոր եղջերավոր կենդանու 1 դեպք, որը տևական ժամանակ հանգեցրեց հանրապետությունից կենդանական ծագման հումքի և մթերքի արտահանման գործընթացի արգելափակմանը /հղումը՝ «Росселхознадзор» կայք էջ/:

Հարկ է նշել, որ դաբաղ հիվանդության շճաբանական հետազոտությունն ունի անասնահամաճարակային կայուն իրավիճակի ապահովման և գնահատման նշանակություն, ուստի դաբաղ հիվանդության նկատմամբ պատվաստումների արդյունավետության և պատվաստված կենդանիների մոտ ձևավորված վարակամերժության լարվածության բացահայտման, շճաբանական հետազոտությունների վրա հիմնված հիվանդության հնարավոր ներթափանցման ռիսկերի գնահատման, ինչպես նաև թիրախային համայնքներում դաբաղ հիվանդության վիրուսի շրջանառությունը հայտնաբերելու կամ բացառելու, գիտականորեն հիմնավորելու նպատակով, անհրաժեշտություն է առաջացել հանարպետությունում իրականացնել մշտական և շարունակակական պետական շճաբանական հետազոտության «Դաբաղ հիվանդության շճահետազոտությունռազմավարական ծրագիրը, միջոցառումների կատարման ժամանակացույցը, նմուշների հավաքագրման տվյալների և լաբորատոր փորձաքննության արդյունքերի ձևերը հաստատելու մասին» ծրագիրը (այսուհետ՝ Ծրագիր)՝ անասնահամաճարակային կայուն իրավիճակի ապահովման և գնահատման նպատակով:

**2. Ընթացիկ իրավիճակը և խնդիրները**

2018 թվականի փետրվարի 15-ի ՀՀ կառավարության N 6 արձանագրային որոշումներով հաստատված 1026 ծրագրի 11001. Սննդամթերքի լաբորատոր փորձաքննություններ, 11002. Բուսական ծագման մթերքներում պեստիցիդների, նիտրատների, ծանր մետաղների և գենետիկորեն ձևափոխված օրգանիզմների մնացորդների մոնիթորինգ, 11003. Կենդանական ծագման մթերքում մնացորդային նյութերի հսկողության մոնիթորինգ, 1059 ծրագրի 11004. Բուսասանիտարական համակարգի բարելավում և մասնագիտական գիտելիքների բարձրացմանն աջակցություն և 1116 ծրագրի 11004. Դաբաղ հիվանդության շճահետազոտություն միջոցառումներ վերաբերյալ ՀՀ ֆինանսների նախարարության գրությամբ բարձրացաված հարցի կարգավորմամբ պայմանավորված անհրաժեշտություն է առաջացել մշակել սույն նախագիծը։

Միաժամանակ սույն նախագծի ընդունման անհրաժեշտությունը բխում է նաև այն հանգամանքից, որ Հայաստանի Հանրապետությունը ՄԱԿ-ի պարենի և գյուղատնտեսության կազմակերպությանը կից Եվրոպական միության դաբաղի վերահսկողության ծրագրի անդամ է և գտնվում է դաբաղ հիվանդության վերահսկողությունը Հայաստանում ճանապարհային քարտեզի 2-րդ փուլում, և 3-րդ փուլ տեղափոխվելու համար անհրաժեշտ պայման է հանդիսանում ամենամյա մոնիտորինգային աշխատանքների իրականացումը, ինչպես նաև ԱՊՀ մասնակից պետությունների` դաբաղի դեմ պայքարի և կանխարգելման  համատեղ միջոցառումների որոշման շրջանակներում պարտադիր պայման է հանդիսանում դաբաղի դեմ պայքարի և կանխարգելման շճահետազոտության մոնիտորինգային ծրագրի առկայությունը:

**3. Կարգավորման նպատակը և բնույթը**

Ծրագրի շարունակակական իրականացման նպատակն է բացահայտել հանրապետությունում դաբաղ հիվանդության դեմ պատվաստումների արդյունավետությունը և պաստվաստված անասնագլխաքանակի մոտ ձևավորված իմունիտետի՝ վարակամերժության լարվածությունը կենդանիներից վերցված արյան նմուշներում շճաբանական հետազոտություններով կառուցվածքային սպիտակուցների և ոչ կառուցվածքային սպիտակուցների հակամարմինների ուսումնասիրությունը, որը հնարավորություն կընձեռնի բացահայտել դաբաղ հիվանդության շրջանառությունը հանրապետության տարբեր ռիսկային գոտիներում՝ գնահատել հիվանդության տարածվածության և ներթափանցման ռիսկերը, որը կարևոր խթան կհանդիսանան կենդանական ծագման մթերքի և հումքի արտահանման գործընթացում՝ նպաստելով տնտեսական աճի ավելացմանը:

Միաժամանակ նախագծի ընդունմամբ լրացուցիչ ֆինանսական միջոցների անհրաժեշտություն չի առաջանում՝ պետական բյուջեում եկամուտների և ծախսերի էական ավելացում կամ նվազում չի նախատեսվում:

**4. Նախագծի մշակման գործընթացում ներգրավված ինստիտուտները և անձինք**

Իրավական ակտի նախագիծը մշակվել է ՀՀ էկոնոմիկայի նախարարության կողմից։

**5. Ծրագրի ֆինանսական բաղադրիչը**

Ծրագիրն իրականացվում է յուրաքանչյուր տարի «Պետական բյուջեի մասին» ՀՀ օրենքով ծրագրի գծով սահմանվող միջոցների հաշվին։ Ծրագրի միջոցառումների արդյունավետ իրականացումը կապված է ֆինանսական հետևյալ երկու բաղադրիչներից՝ ախտորոշիչ հավաքածուների և անասնաբուժական պարագաների ձեռք բերում, և լաբորատոր փորձաքննությունների իրականացում և վերլուծություն:

2021 թվականին ծրագրի պետական բյուջեն ՀՀ կառավարության 2020 թվականի դեկտեմբերի 30-ի N 2215-Ն որոշման համաձայն կազմել է 10 246,0 հազ. դրամ, որից ախտորոշիչ հավաքածուների և անասնաբուժական պարագաների ձեռք բերման համար՝ 8 446,0 հազ. դրամ և 1 800,0 հազ. դրամ լաբորատոր փորձաքննությունների իրականացման համար։ Սակայն փաստացի ձեռք բերման արդյունքում ախտորոշիչ հավաքածուների գինը կազմել է 12 300,0 հազ. դրամ (ներառյալ ԱԱՀ-ն)։

Հաշվի առնելով գների անկանխատեսելի սղաճը 2022 թվականի ծրագրի պետական բյուջեն կազմել է 20 260,0 հազ. դրամ, որից ախտորոշիչ հավաքածուների և անասնաբուժական պարագաների ձեռք բերման համար՝ 18 460,0 հազ. դրամ և 1 800,0 հազ. դրամ լաբորատոր փորձաքննությունների իրականացման համար (ներառյալ ԱԱՀ-ն)։

**6. Կապը կառավարության ծրագրի եվ ռազմավարական ծրագրերի հետ**

Համաձայն ՀՀ կառավարության ծրագրի մասին ՀՀ կառավարության 2021 թվականի օգոստոսի 18-ի N 1363-Ա որոշման 2.4-րդ կետի՝ Գյուղատնտեսությունը բաժնի ապահովել կենդանիների և բույսերի հիվանդությունների կանխարգելման արդյունավետ համակարգի ներդրումը:

**7. Ակնկալվող արդյունքը**

Նախագծի ընդունման արդյունքում կգնահատվեն հիվանդության հնարավոր ներթափանցման ռիսկերը, հանրապետության տարածքում կապահովի գյուղատնտեսական կենդանիների դաբաղ հիվանդության բռնկման և տարածման կանխումը, անասնաբուժասանիտարական տեսակետից բարձրորակ կենդանական ծագման մթերքի և հումքի արտադրության արտահանման և ներկրման բարենպաստ պայմաններ, որի արդյունքում կբարելավի համախառն ներքին արտադրանքի տնտեսական ակտիվության ցուցանիշը:

Միաժամանակ նախագծի ընդունման արդյունքում կապահովի միջազգային համագործակցության պարտավորությունների կատարումը։